ম্যাসিডনের প্রথম আলেকজান্ডার
৪৯৮ খ্রিস্টপূর্বাব্দে প্রথম আলেকজান্ডার যখন পিতা প্রথম আমুনতাসের স্থালাভিষিক্ত হয়ে ম্যাসিডনের সিংহাসনে আরোহণ করেন, তখন ম্যাসিডন হাখমানেশী সম্রাট প্রথম দারিয়ুসের সামন্তরাজ্যে পরিণত হয়েছে। ৪৯২ খ্রিস্টাব্দে পারস্য সেনাপতি মার্ডোনিয়াসের গ্রিক অভিযানের ম্যাসিডন সম্পূর্ণ রূপে হাখমানেশী সাম্রাজ্যের অধীনস্থ হয় এবং প্রথম আলেকজান্ডার ম্যাসিডনের নামমাত্র শাসকে পরিণত হন। এতৎসত্ত্বেও স্যাল্যামিসের যুদ্ধে প্রথম আলেকজান্ডার পারস্য সেনাবাহিনীর সম্ভাব্য রণকৌশল সম্বন্ধে পরামর্শ দিয়ে গ্রিকদের সাহায্য করেছিলেন। যুদ্ধে গ্রিকরা টেম্পে নামক একটি গর্জ প্রতিরক্ষার কৌশল নিয়েছিলেন, কিন্তু প্রথম আলেকজান্ডার তাঁদের একটি পরিবর্ত রাস্তার কথা সম্বন্ধে অবগত করলে গ্রিকরা বিশাল পারস্য সেনাবাহিনী পৌছনোর আগেই তাঁর পরামর্শমতো নিরাপদ স্থানে চলে যেতে সক্ষম হয়।
উত্তর ওশেতিয়া-আলানিয়া
মধ্যযুগের পর, মোঙ্গল এবং তাতারদের পুনঃপুনঃ আক্রমণ জনসংখ্যা ধ্বংস করে দেয়, এখন যারা ওশেতিয়াবাসী নামে পরিচিত। কাবারদিয়ানদের দ্বারা ১৭শ শতকে এই অঞ্চলে ইসলামের আগমন ঘটে। ক্রিমিয়ার খানাট এবং উসমানীয় সাম্রাজ্যের মধ্যে দ্বন্দ্বের ফলে অবশেষে ওশেতিয়া ১৮শ শতাব্দীতে রুশ সাম্রাজ্যের সঙ্গে একটি জোট করতে বাধ্য হয়। শীঘ্রই, রাজধানী ব্লাদিকাকজে রাশিয়া একটি সামরিক ঘাঁটি স্থাপন করে, যা একে উত্তর ককেশাসে প্রথম রুশ নিয়ন্ত্রিত এলাকায় পরিনিত করে। ১৮০৬ সাল নাগাদ, ওশেতিয়া সম্পূর্ণ রুশ নিয়ন্ত্রণে চলে যায়।